ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *12/9/2022***

**Άρχισε η νέα σχολική χρονιά**

Η περίοδος της καλοκαιρινής ραστώνης για όλους ανεξαιρέτως τους μαθητές πήρε τέλος σήμερα και επίσημα με την έναρξη της νέας σχολικής περιόδου.

Όπως είθισται η πρώτη ημέρα στο σχολείο συνδυάζεται πάντα με τον καθιερωμένο αγιασμό όπου συναντώνται οι μαθητές, γονείς, εκπαιδευτικοί, η εκκλησία και η τοπική εξουσία.

Όπως τόνισε στους μαθητές της πόλης ο Δήμαρχος κ. Λάμπρος Μίχος «*θα είναι δίπλα τους σε όλη τη διάρκεια της χρονιάς μαζί με τους δασκάλους και τους γονείς διότι ο δήμος Αγίας Βαρβάρας νοιάζεται για την μόρφωση και την προκοπή στη ζωή τους. Γι’ αυτό το λόγο στόχος της δημοτικής αρχής είναι όλα τα σχολικά κτίρια να είναι ασφαλή, καθαρά, φροντισμένα αλλά και έξω από το σχολείο και μετά από το μάθημα οι μαθητές να βρίσκουν χαρά, διασκέδαση, άθληση, καλλιτεχνική εκπαίδευση, δημιουργική απασχόληση».*

Κατά τη διάρκεια του αγιασμού που τελέστηκε σε όλα τα Δημοτικά, Γυμνάσια και Λύκεια της Αγίας Βαρβάρας παρευρέθηκαν όλοι οι Αντιδήμαρχοι και μέλη του Δημοτικού Συμβουλίου.

**Ο Δήμαρχος**

**Λάμπρος Σπ. Μίχος**